Misantropen

Misantropen er et skuespill i satire- og komediesjangeren skrevet av Jean-Baptiste Poquelin, bedre kjent som Molière, i 1666. Misantropen er en tekst fra klassisismen og ordene klassisisme og klassisitisk betyr "fremragende" eller "forbilledlig". I denne perioden var troen på fornuften sentralt, og klassisistisk litteratur, kunst og arkitektur har sine forbilder i antikken. Moliére er en kjent forfatter fra denne perioden og han dyrket //karakterkomedien//. Skuespillene hans demonstrerte menneskets sanne natur ved at han hengte ut dårlige egenskaper som alle mennesker har. Filosofer fra klassisismen mente at folk måtte få lov til å mene og tro det de selv ville, og kjente filosofer fra denne tiden er blant annet de franske filosofene Rousseau og Voltaire.



Skuespillet handler om hovedpersonen Alcéste, som forakter menneskene og er veldig opptatt av ærlighet. Han blir forelsket i enken Célimène, men hun representerer det Alcéste forakter ved samfunnet og hun nekter å forandre seg. Alcéste finner ut at hun sender kjærlighetsbrev til andre friere, men han sier at han skal tilgi henne dersom de gifter seg og rømmer vekk, men hun nekter. Samtidig blir Alcéstes venn Philinte forlovet med Célimènes kusine, Éliante. I slutten av stykket rømmer Alcéste fra samfunnet de lever i, og Philinte og Éliante drar etter han for å prøve å overbevise han om å komme tilbake.

Temaet i stykket er ærlighet, og Molière legger vekt på menneskenes fasade og uærlighet og hovedpersonen ønsker at man skal si hva man oppriktig mener og ikke pakke det inn. Stykket peker også på hykleriet i det franske aristokratiet, og alle feil som alle mennesker har.

Molière var en fransk forfatter og skuespiller som ble født 15. januar 1622 i Paris. Han anses som en av verdens største komedieforfattere, og Misantropen er trolig hans mest kjente verk. Han vokste opp i en velstående familie og satte opp sitt første stykke da han var 21 år gammel. Han produserte verk i et utrolig raskt tempo, da han fra 1659 utga minst ett verk i året. To av hans tidligere verk ble forbudt av kongen av Frankrike, Ludvig 14., blant annet komedien Tartuffe. På grunn av dette kan Molière har dempet sine faktiske ideer for å gjøre Misantropen mer sosialt akseptabelt. Derfor er det uklart hvor Molière vil at sympatien skal ligge. Misantropen er skrevet i vers, og rim, rytme og overdrivelser kjennetegner skrivemåten i teksten.

media type="custom" key="26809180"